خليل امغرفاوي أكاديمي ؤ باحت ؤ كاتب روائي مغريبي. خدام ؤستاد جاميعي ف كلية د لأداب ؤ لعولوم لإنسانية ف جامعة بوشعيب دّكالي ف جّديدة. خليل امغرفاوي عندو ديپلوم د دّراسات لمعمقة DEA من جامعة نانسي 2 ف فرانسا شدو ف 1987، ؤ موراها خدا دوكتورا ف عولوم د لّوغة من نفس لجامعة ف 1993. ؤ هوّا مودير ديال مركز د لّوغات ف كازا، ؤ مستشار إعلامي معا عاداد د لإصدارات ؤ لمجلات، منها "جي إم" لي تابعة ل وزارة شّباب ؤ رّياضة. ؤ كان كيكتب بشكل مداوم ف جورنال ليزيكو. كان شرف أيضا على لإصدار ديال أول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة، معا عبد الواحد مبرور ؤ عبد الله شكايري. لؤستاد امغرفاوي عندو عاداد كبير د لأبحات ؤ لمنشورات لأكاديمية، ؤ روايات. من بين لإنتاجات ديالو: Le système éducatif marocain : ruptures historique, sociale et culturelle face à l'innovation (بلفرانساوية). 1993. Les épines des roses: roman (بلفرانساوية). l'Harmattan. 2017. ردمك 978-2343117225. Réflexions sur le lexique et l'enseignement de l'arabe marocain (بلفرانساوية). 2018. ردمك 9789920363891.